Пра маштабнасць работы красамоўна сведчыць наступная лічба. На 1 ліпеня 2015 года аддзелам збыту на рэалізацыю прадукцыі было заключана 757 кантрактаў. Іх колькасць павінна яшчэ больш узрасці, бо сёлета плануецца ажыццявіць інвестыцыйны праект пад назвай “Асваенне вытворчасці сучаснай школьнай і бытавой мэблі”. У яго рамках за кошт сродкаў інавацыйнага фонду Віцебскага аблвыканкама будзе набыта тэхналагічнае абсталяванне на суму 1 мільярд рублёў.